REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ EN ARQUEOLOGIA I PATRIMONI HISTÒRIC (INAPH) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4357)
  + [Valencià](/va/acuerdo/4357)






Selector de idioma

Leer

* [Español](/es/acuerdo/4357)
* [Valencià](/va/acuerdo/4357)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ EN ARQUEOLOGIA I PATRIMONI HISTÒRIC (INAPH)[Butlletí Oficial Universitat d'Alacant](/ca/Publicacion)
========================================================================================================================================================================

Secretaria General

Butlletí Oficial Universitat d'Alacant





REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ EN ARQUEOLOGIA I PATRIMONI HISTÒRIC (INAPH)

Data d'aprovació
:   28/09/2017

Data de publicació
:   03/10/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4357.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4357)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4357)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ EN ARQUEOLOGIA I PATRIMONI HISTÒRIC (INAPH)&url=https://www.boua.ua.es/va/acuerdo/4357)

**Títol:** REGLAMENT DE RÈGIM INTERN DE L'INSTITUT UNIVERSITARI D'INVESTIGACIÓ EN ARQUEOLOGIA I PATRIMONI HISTÒRIC (INAPH)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 28 de setembre de 2017

REGLAMENT DE RÈGIM INTERN DE L'INSTITUT UNIVERSITARI DE INVESTIGACIÓ EN ARQUEOLOGIA I PATRIMONI HISTÒRIC (INAPH)

ÍNDEX

TÍTOL PRELIMINAR

Art. 1. Naturalesa

Art. 2. Competències

Art. 3. Composició

Art. 4. Procediment i condicions d'incorporació a l'Institut Universitari d’investigació

TÍTOL I: ÒRGANS DE L'INSTITUT UNIVERSITARI D’INVESTIGACIÓ

Art. 5. Òrgans de l'Institut Universitari d’investigació

CAPÍTOL I: ÒRGANS COL·LEGIATS

SECCIÓ 1ª: CONSELL D'INSTITUT UNIVERSITARI D’INVESTIGACIÓ

Art. 6. Competències

Art. 7. Composició

Art. 8. Convocatòria d'eleccions

Art. 9. Comissió Electoral

Art. 10. Procediment electoral

SECCIÓ 2ª: COMISSIÓ PERMANENT DEL CONSELL D'INSTITUT UNIVERSITARI D’INVESTIGACIÓ

Art. 11. Competències

Art. 12. Composició

SECCIÓ 3ª: FUNCIONAMENT DELS ÒRGANS COL·LEGIATS

Art. 13. Règim de sessions del Consell d'Institut Universitari d’investigació

Art. 14. Règim de sessions de la Comissió Permanent del Consell d'Institut Universitari d’investigació

Art. 15. Règim jurídic i funcionament dels òrgans col·legiats

CAPÍTOL II: ÒRGANS UNIPERSONALS

SECCIÓ 1ª: DIRECTORA O DIRECTOR DE L'INSTITUT UNIVERSITARI D’INVESTIGACIÓ

Art. 16. Competències

Art. 17: Elecció

Art. 18. Mandat, remoció, nomenament i cessament

SECCIÓ 2ª: SECRETARIA O SECRETARI DE L'INSTITUT UNIVERSITARI D’INVESTIGACIÓ

Art. 19. Nomenament, substitució i cessament

Art. 20. Funcions

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Art. 21. Pla d’investigació i docència

Art. 22. Mitjans materials

Art. 23. Gestió pressupostària

TÍTOL III: REFORMA DEL REGLAMENT

Art. 24. Reforma del Reglament

DISPOSICIÓ DEROGATÒRIA

DISPOSICIÓ FINAL

\_\_\_\_\_\_\_\_\_\_\_\_\_\_

TÍTOL PRELIMINAR

Article 1. Naturalesa

L'Institut Universitari d’investigació en Arqueologia i Patrimoni Històric és l'òrgan dedicat a la investigació científica i tècnica en el camp de l'Arqueologia i el Patrimoni històric. La seua funció bàsica és l'elaboració i desenvolupament de plans i programes d’investigació que permeten generar i difondre coneixement sobre el passat des del present, adequant qualitat científica, innovació, assessorament, desenvolupament i formació, a les demandes socials, participant de forma paral·lela en la reflexió contemporània sobre la intervenció, conservació i gestió de les restes patrimonials.

Article 2. Competències

Corresponen a l'Institut Universitari d’investigació les següents competències:

a. Promoure, desenvolupar i avaluar els seus plans i programes d’investigació.

b. Proposar i desenvolupar ensenyaments propis de postgrau i especialització, i recolzar les activitats i iniciatives docents d'aquells que l’integren.

c. Proposar i desenvolupar, si escau, ensenyaments de doctorat i estudis de màster universitari en els termes que establisca el Consell de Govern.

d. Fomentar l'especialització i actualització científica, tècnica i de creació artística.

e. Proporcionar assessorament científic, tècnic i artístic a persones físiques o entitats públiques o privades en l'àmbit de les seues competències.

f. Cooperar amb els altres òrgans i unitats de la Universitat en la realització de les seues funcions.

g. Qualsevol altra comesa que els assignen les lleis, el present Estatut i els reglaments de la Universitat

Article 3. Composició

Pertanyen a l'Institut Universitari d’investigació:

a. El personal docent i investigador doctor que s'incorpore al mateix.

b. El personal investigador en formació adscrit al mateix.

c. El personal investigador vinculat als projectes d’investigació desenvolupats en l'institut

d. L'alumnat matriculat en els seus ensenyaments oficials.

e. El personal d'administració i serveis adscrit a l’institut.

Article 4. Procediment i condicions d'incorporació a l'Institut Universitari d’investigació

La incorporació a l'Institut Universitari d’investigació del personal docent i investigador doctor es realitzarà de la forma següent:

a. Sol·licitud avalada per dos docents i investigadors doctors pertanyents al INAPH, que haurà d'acompanyar-se d'un curriculum vitae on s'expresse l'activitat investigadora desenvolupada i la seua relació amb les competències i línies de l'institut, així com de la pertinent autorització del departament i, si escau, de l'institut universitari d’investigació del que el personal docent i investigador forme part en el moment de formular la sol·licitud.

b. Aprovació, pel Consell d'Institut Universitari d’investigació, que requerirà el vot favorable, adoptat per la majoria simple dels assistents a la sessió en què es considere aquesta sol·licitud.

c. Comunicació al vicerector amb competències en la matèria de tal acord.

TÍTOL I: ÒRGANS DE L'INSTITUT UNIVERSITARI D’INVESTIGACIÓ

Article 5. Òrgans de l'Institut Universitari d’investigació

El govern, la representació i l'administració de l'Institut s'articula a través dels següents òrgans:

a. Col·legiats:

- El Consell d'Institut Universitari d’investigació.

- La Comissió Permanent del Consell d'Institut Universitari d’investigació.

b. Unipersonals:

- La Directora o director de l'Institut Universitari d’investigació.

- La Secretària o secretari de l'Institut Universitari d’investigació.

CAPÍTOL I: ÒRGANS COL·LEGIATS

SECCIÓ 1ª: CONSELL D'INSTITUT UNIVERSITARI D’INVESTIGACIÓ

Article 6. Competències

Corresponen al Consell d'Institut Universitari d’investigació les següents competències:

a. Elaborar i aprovar la proposta de Reglament de règim intern, així com la seua modificació.

b. Elegir i remoure, si escau, a la directora o director del mateix.

c. Elegir i remoure, si escau, als representants de l'Institut en les diferents comissions de la Universitat.

d. Participar en els procediments d'avaluació del personal docent i investigador.

e. Participar en els procediments d'avaluació, certificació i acreditació de la Universitat que afecten a les seues activitats.

f. Aprovar la proposta de pressupost, l’estat d’execució i la seua liquidació de comptes.

g. Establir les necessitats de personal i materials que siguen precises per al desenvolupament de les activitats de l'Institut, així com gestionar els espais i mitjans materials que dispose.

h. Aprovar el pla d’investigació i docència i la memòria anual, abans de l'inici de cada any.

i. Aprovar la incorporació a l’Institut de nous integrants del personal docent i investigador doctor.

j. Proposar i desenvolupar ensenyaments propis de postgrau i especialització, i, si escau, ensenyaments de doctorat i estudis de màster universitari, en matèries pròpies de l’Institut en els termes que establisca el Consell de Govern.

k. Conèixer, coordinar i difondre les activitats investigadores dels membres de l'Institut.

l. Fixar els criteris per a avaluar i supervisar, si escau, l'activitat investigadora dels seus membres.

m. Qualsevol altra que li atribuïsca la normativa vigent.

Article 7. Composició

1. El Consell d'Institut Universitari d’investigació està integrat per:

a. Tot el personal docent i investigador doctor adscrit.

b. Una o un representant del personal d'administració i serveis destinat en el centre.

c. Una o un representant del personal investigador en formació adscrit.

d. Una o un representant del personal investigador no doctor vinculat als projectes d'investigació desenvolupats en l'institut.

e. Una o un representant de l'alumnat matriculat en els ensenyaments oficials de postgrau que, si escau, impartisca l'Institut.

2. La part electiva del Consell d'Institut es renovarà cada dos anys, mitjançant eleccions convocades a aquest efecte per la directora o director, d’acord amb el que es dispose en l’Estatut de la Universitat d’Alacant, en aquest Reglament i, en els aspectes no previstos, en la normativa pròpia de la Universitat que siga d’aplicació.

Article 8. Convocatòria d'eleccions

1. L'elecció dels representants es realitzarà mitjançant sufragi universal, lliure, igual, directe i secret, duent-se a terme necessàriament dins del període lectiu. El sufragi és un dret personal i indelegable, sense que siga admissible el vot per correu.

2. L'electora o elector que vulga emetre el seu vot de forma anticipada haurà de fer-ho des de l'endemà de la proclamació definitiva de les candidatures fins al dia anterior a la celebració de la sessió de Consell d'Institut en la qual es procedisca a l'elecció.

3. L'electora o elector sol·licitarà exercir el seu dret a vot anticipat a la Comissió Electoral, a través de la secretaria de l'Institut. Una vegada comprovada la identitat de l'electora o elector, la presidenta o president de la Comissió Electoral expedirà a l'electora o elector una certificació de la seua pertinença al Consell d'Institut, un sobre gran, un altre xicotet i la papereta de votació.

4. L'electora o elector, dins del termini establert a aquest efecte, introduirà la papereta en el sobre de menor grandària, i aquest, juntament amb la certificació de la seua pertinença al Consell de l'Institut, al seu torn, en el de grandària major. El sobre major, signat pel revers, el dirigirà a la presidenta o president de la Comissió Electoral a través de la Secretaria de l’Institut.

5. La Comissió Electoral farà arribar la documentació relativa als vots anticipats a la presidenta o president de la mesa corresponent

6. Cap persona podrà exercir el dret de sufragi actiu i passiu en més d'un cos electoral. Les electores o electors que pertanyen a més d'un hauran de comunicar a la Comissió Electoral, en el termini establert, l'adscripció a aquell en el qual desitgen exercir el seu dret de sufragi. En un altre cas, la Comissió Electoral, d'ofici, adscriurà a l'electora o elector al cos menys nombrós d'entre els quals forme part.

7. Les eleccions seran convocades un mes abans de la finalització del mandat, en sessió del Consell d'Institut, durant la qual s'aprovarà el calendari electoral i es procedirà al sorteig dels membres de la Comissió Electoral.

8. El calendari electoral inclourà, almenys, les següents dates i terminis:

a. Data d'exposició pública del cens electoral provisional.

b. Termini de presentació de reclamacions contra el cens provisional.

c. Data de publicació del cens definitiu.

d. Termini de presentació de candidatures.

e. Data de proclamació provisional de candidatures.

f. Termini de presentació de reclamacions contra l'acte de proclamació provisional de candidatures.

g. Data de proclamació definitiva de candidatures.

h. Termini per a l’emissió del vot anticipat.

i. Data de la jornada de votació i horari.

j. Data de proclamació provisional de candidates o candidats electes.

k. Termini de presentació de reclamacions contra l'acte de la proclamació provisional de candidates o candidats electes.

l. Data de proclamació definitiva de candidates o candidats electes.

9. La convocatòria d'eleccions, juntament amb el calendari electoral, es farà pública en els taulers d'anuncis de l'Institut Universitari d’investigació i, si escau, en la seua pàgina web, i serà remès al Consell d'Estudiants.

Article 9. Comissió electoral

1. La Comissió Electoral estarà formada per un membre del personal docent i investigador doctor amb vinculació permanent amb la Universitat d'Alacant, que exercirà la presidència, un membre del personal d'administració i serveis, que serà la secretaria o secretari, i un estudiant, que actuarà com a vocal, tots ells adscrits a l'Institut.

Els membres de la Comissió Electoral, així com els seus suplents, seran designats mitjançant sorteig públic celebrat en el Consell d'Institut.

2. Els membres de la Comissió Electoral són inelegibles, excepte renúncia degudament justificada . En tal cas seran substituïts pel membre suplent que corresponga.

Quan existís impossibilitat manifesta de substitució entre els integrants d'un determinat col·lectiu, la directora o director de l'Institut Universitari d’investigació podrà variar la composició de la Comissió Electoral i realitzar un nou sorteig per a designar els nous membres.

3. Les competències de la Comissió Electoral són:

a- Publicar el cens provisional de l’electorat.

b- Resoldre, si escau, les reclamacions contra el cens provisional i aprovar el cens definitiu.

c- Proclamar provisionalment les candidatures presentades, una vegada comprovades les causes d'inelegibilitat.

d- Resoldre, si escau, les reclamacions contra la proclamació provisional de candidatures i procedir a la seua proclamació definitiva.

e- Constituir-se en mesa electoral, el dia fixat per a l'acte de la votació.

f- Proclamar provisionalment les candidates i candidats electes.

g- Resoldre, si escau, les reclamacions contra la proclamació provisional de candidates o candidats electes i procedir a la seua proclamació definitiva.

h- Interpretar i aplicar la normativa electoral i qualsevol altra que es derive de la mateixa que siga procedent per a l'adequat desenvolupament dels procediments electorals.

4. La Comissió Electoral tindrà la seua seu en la secretaria de l'Institut, on es remetran les consultes i reclamacions dirigides a la mateixa.

5. Els acords de la Comissió Electoral s'adoptaran per majoria simple. El quòrum necessari per a la constitució de la Comissió Electoral requerirà la presència d'almenys dos dels seus membres.

6. Els acords de la Comissió Electoral són recurribles en alçada davant el rector de la Universitat d'Alacant.

7. Finalitzat el procés electoral, la Comissió Electoral remetrà a la secretaria de l'Institut tota la documentació derivada per al seu arxiu i custòdia.

Article 10. Procediment electoral

1. Els membres de la Comissió Electoral, titulars i suplents, es reuniran abans de l'inici de la votació a fi de la seua constitució en mesa electoral. Els suplents substituiran els seus respectius titulars en cas d'absència d'aquests.

Si per incompareixença d'alguns dels membres de la mesa electoral no fóra possible la seua constitució, els qui es troben presents podran designar lliurement a les persones més idònies i sempre que fóra possible dins del mateix col·lectiu per a garantir el bon desenvolupament de l'elecció, o encomanar aquesta designació a la directora o director de l'Institut.

2. Quan el nombre de representants a elegir siga igual o superior al d'electors, els integrants del col·lectiu en el qual es donen aquestes circumstàncies seran proclamats, per la Comissió Electoral, membres del Consell d'Institut.

3. Quan el nombre de candidatures presentades siga igual o inferior al nombre de representants a elegir, no serà necessari realitzar la votació, resultant proclamats com a membres del Consell d'Institut aquestos candidats.

4. Quan dos o més candidats obtinguen el mateix nombre de vots, es donarà preferència per a la seua proclamació com a membre del Consell d'Institut Universitari d’investigació al candidat que porte més temps vinculat a la Universitat d'Alacant al cos electoral pel qual ha presentat la seua candidatura. En el cas de l'alumnat, serà elegit el de major edat.

SECCIÓ 2ª: COMISSIÓ PERMANENT DEL CONSELL D'INSTITUT UNIVERSITARI D’INVESTIGACIÓ

Article 11. Competències

Les competències de la Comissió Permanent seran aquelles que li delegue el Consell d'Institut Universitari d’investigació. No seran delegables les establides en els apartats a), b), c) f) i j) de l'article 6 d'aquest Reglament.

Article 12. Composició

La Comissió Permanent del Consell d'Institut Universitari d’investigació estarà formada per:

- La directora o director de l'Institut Universitari d’investigació

- La secretària o secretari de l'Institut Universitari d’investigació

- Tres representants del personal docent i investigador doctor adscrit, elegits per i entre ells.

- Les o els representants en el Consell de l’Institut del personal investigador en formació adscrit, del personal investigador no doctor vinculat als projectes d’investigació desenvolupats en l’institut, de l’alumnat i del personal d’administració i serveis.

SECCIÓ 3ª: FUNCIONAMENT DELS ÒRGANS COL·LEGIATS

Article 13. Règim de sessions del Consell d'Institut Universitari d’investigació

El Consell d'Institut es reunirà:

a- En sessió ordinària, almenys dues vegades al semestre.

b- En sessió extraordinària, sempre que siga convocat per la directora o director, a iniciativa pròpia o quan ho sol·liciten, almenys, una cinquena part dels seus membres.

Presidirà les sessions la directora o director de l'Institut, actuant com a secretària o secretari el de l'Institut.

Article 14. Règim de sessions de la Comissió Permanent del Consell d'Institut Universitari d’investigació

La Comissió Permanent del Consell d'Institut es reunirà tantes vegades com siga necessari, a instàncies de la directora o director o quan ho sol·liciten, almenys, una cinquena part dels seus membres.

Presidirà les sessions la directora o director de l'Institut, actuant com a secretària o secretari el de l'Institut.

Article 15. Règim jurídic i funcionament dels òrgans col·legiats

1. La convocatòria dels òrgans col·legiats, que es comunicarà preferentment per via electrònica, correspondrà a la seua presidenta o president i haurà de notificar-se assegurant la recepció pels seus membres amb una antelació mínima de quaranta-vuit hores, excepte els casos d'urgència.

La convocatòria haurà de contenir l'ordre del dia de la sessió, i la informació sobre els temes objecte de la mateixa estarà a la disposició dels membres en igual termini.

L'ordre del dia serà fixat per la seua presidenta o president, tenint en compte, si escau, les peticions dels altres membres formulades amb prou antelació.

El president inclourà obligatòriament en l'ordre del dia els temes que li hagen sigut presentats per escrit, amb suficient antelació, per un mínim d'un deu per cent dels membres de l'òrgan.

2. Excepte disposició contrària d'aquest Reglament, el quòrum per a la vàlida constitució de l'òrgan col·legiat a efecte de celebració de sessions, deliberacions i presa d'acords requerirà la presència de la seua presidenta o president i secretària o secretari o, si escau, d'els qui els substituïsquen, i de la meitat almenys de la resta de components, en primera convocatòria.

Si no existira quòrum, l'òrgan col·legiat es constituirà en segona convocatòria mitja hora després de l'assenyalada per a la primera. A l'efecte de l'apartat anterior, bastarà amb la presència de la presidenta o president i la secretària o secretari, o dels seus substituts, i l'assistència de la tercera part dels membres de l'òrgan.

3. Els acords seran adoptats per la majoria simple dels assistents a la sessió, excepte aquells casos en què la normativa vigent preveja una altra majoria.

Excepte previsió expressa en contrari en la normativa vigent, les referències al règim d'acords es computaran tenint en compte el nombre de membres que a cada moment componguen l'òrgan.

No podrà ser objecte de deliberació o acord cap assumpte que no figure en l'ordre del dia de la sessió, llevat que estiguen presentes tots els membres de l'òrgan col·legiat i siga declarada la urgència de l'assumpte pel vot favorable de la majoria absoluta.

4. Els membres de l'òrgan col·legiat podran fer constar en acta el seu vot contrari a l'acord adoptat, la seua abstenció o el sentit del seu vot favorable, i els motius que ho justifiquen. Podran així mateix sol·licitar la transcripció íntegra de la seua intervenció o proposta, sempre que s'aporte en l'acte o en el termini que assenyale el president el text que es corresponga fidelment amb la mateixa, fent-se així constar en l'acta o unint-se còpia a la mateixa.

Els membres que discrepen de l'acord adoptat podran formular vot particular per escrit en el termini de quaranta-vuit hores, que s'incorporarà al text aprovat.

Les votacions seran a mà alçada. No obstant això, la votació serà secreta quan es tracte d'elecció de persones, admissió de nous membres o quan així el sol·licite una cinquena part, almenys, dels assistents.

5. Llevat que hi haja una disposició en contrari en la normativa vigent, qualsevol membre podrà delegar el seu dret en un altre membre del mateix.

La delegació haurà de constar per escrit i notificar-se a la presidenta o president de l'òrgan en el moment de la constitució de la sessió.

A l'efecte d'establir quòrum per a la vàlida constitució de l'òrgan així com les majories per a l'adopció d'acords, es considerarà present el membre que n’haja exercit la delegació, i s'atorgarà eficàcia al vot que per ell emeta, si escau, el membre delegat.

CAPÍTOL II: ÒRGANS UNIPERSONALS

SECCIÓ 1ª: DIRECTORA O DIRECTOR DE L'INSTITUT UNIVERSITARI D’INVESTIGACIÓ

Article 16. Competències

1. Corresponen a la directora o director de l'Institut Universitari d’investigació les següents competències:

a- Representar a l'Institut, dirigir-lo i coordinar la seua gestió ordinària.

b- Convocar i presidir les reunions del Consell d'Institut i de la Comissió Permanent, assegurant el compliment de les lleis i del present Reglament, dirigint i moderant les deliberacions, així com suspendre-les quan aprecie que hi concorre causa justificada.

c- Executar els acords adoptats pel Consell d'Institut i de la Comissió Permanent.

d- Informar el Consell d'Institut dels acords adoptats i actuacions seguides per la Comissió Permanent.

e- Supervisar l'execució dels plans d'activitats a desenvolupar per l'Institut i elaborar la memòria anual de les mateixes.

f- Vetlar pel compliment de la dedicació del personal docent i investigador.

g- Dirigir l'activitat del personal d'administració i serveis adscrit a l'Institut.

h- Proposar a la rectora o rector el nomenament de la secretària o secretari.

i- Informar al Consell d'Institut, almenys semestralment, de l'estat d'execució del pressupost assignat pel Consell de Govern de la Universitat d'Alacant.

j- Qualsevol altra funció que li atribuïsca el present Reglament, la legislació vigent i l'Estatut de la Universitat d'Alacant, així com les que li puguen ser delegades pel Consell d'Institut.

2. En cas de vacant, absència, malaltia o una altra causa legal, les funcions de la directora o director seran assumides per la secretaria o secretari de l'institut.

Article 17. Elecció

1. El Consell d’Institut elegirà a la directora o director entre el personal docent i investigador doctor integrant de l’Institut Universitari d’Investigació, amb vinculació permanent, que preste serveis a temps complet i que tinga al menys dos trams d’investigació reconeguts.

2. L'elecció de directora o director de l'institut serà per votació nominal i secreta. El vot serà personal i indelegable, i s’admetrà la possibilitat de vot anticipat en els termes previstos en l’apartat 6 del present article.

3. Amb una antelació mínima d’un mes per a concloure el període de mandat ordinari, se celebrarà una sessió del Consell d’Institut en la qual es convocaran les eleccions, es determinarà la data i l’horari de dos sessions de Consell d’Institut en les quals s’haja de procedir a la presentació de candidatures i a la votació per a l’elecció de la directora o director, respectivament. Entre una sessió i l’altra del Consell d’Institut hi haurà un termini mínim de set dies naturals i un termini màxim de quinze dies naturals.

4. En la primera sessió del Consell d’Institut, es procedirà a la presentació de candidatures, i el secretari de l’Institut comprovarà la no concurrència de causes d’inelegibilitat. En admetre les candidatures, i si s’acorda així, s’atorgarà un torn de paraula als candidats i candidates presentats/presentades, i tot seguit s’obrirà, si escau, el debat oportú.

5. En esta sessió del Consell es procedirà al sorteig públic de la Comissió Electoral i els suplents entre els membres del Consell. No podran formar-ne part les candidates o candidats a directora o director. La Comissió Electoral estarà formada per tres membres, procurant que hi estiguen representats els col·lectius de personal docent i investigador, alumnat i personal d’administració i serveis. Almenys un dels membres de la Comissió Electoral serà professor/a doctor/a pertanyent als cossos docents universitaris i hi exercirà de president. La Comissió Electoral tindrà la seu en la secretaria de l’Institut.

6. L’elector que vullga emetre el vot de forma anticipada haurà de fer-ho des de l’endemà de la presentació de les candidatures fins al dia anterior a la celebració de la sessió de Consell d’Institut en la qual es procedisca a l’elecció. L’emissió del vot anticipat exclou el dret a fer-ho presencialment.

7. L’elector sol·licitarà exercir el dret a vot anticipat a la Comissió Electoral, a través de la Secretaria de l’Institut. Una vegada comprovada la identitat de l’elector, el president de la Comissió Electoral expedirà a l’elector una certificació de la seua pertinença al Consell d’Institut, un sobre gran, altre de menut i la papereta de votació.

8. L’elector, dins del termini establit a aquest efecte, introduirà la papereta en el sobre de menor grandària, i aquest, juntament amb la certificació de pertinença al Consell de l’Institut, al seu torn, en el més gran. El sobre més gran, signat per l’inrevés, el dirigirà al/la president/a de la mesa electoral a través de la Secretaria de l’Institut.

9. La Comissió Electoral farà arribar la documentació relativa als vots anticipats a la presidenta o presidente de la mesa electoral corresponent.

10. En la sessió del Consell d’Institut en què haja de portar-se a terme l’elecció, els integrants de la Comissió Electoral, titulars i suplents, es reuniran abans de l’inici de la votació a fi de constituir-se en mesa electoral. Els suplents substituiran als seus respectius titulars en cas d’absència d’aquests. Si per incompareixença d’alguns/es dels integrants/es de la mesa electoral no fóra possible la seua constitució, els qui s’hi troben presents podran designar a les persones més idònies, i sempre que fóra possible dins del mateix col·lectiu, per garantir el bon desenvolupament de l’elecció, o encomanar esta designació a la directora o el director de l’Institut o qui exercisca les seues funcions. La mesa electoral resoldrà quantes reclamacions pogueren ocasionar-se en la votació, escrutini i proclamació del candidat o de la candidata electa i adoptarà les mesures precises per garantir el secret de la votació.

11. En la sessió del Consell d’Institut en la qual haja de portar-se a terme l’elecció actuarà de presidenta o president el o la representant del personal docent i investigador de la mesa electoral. En cas de que la mesa estiga integrada per més d’un membre d’este col·lectiu, la presidència correspondrà al de major antiguitat en la Universitat d’Alacant en el corresponent cos. Comprovada la identitat de l’elector i el seu dret a votar, aquest lliurarà al president o a la presidenta el sobre de la votació, qui l’introduirà en l’urna.

12. Una vegada acabat el període de votació i feta l’oportuna anotació de vot en el cens, el president obrirà el sobre gran dels vots emesos de forma anticipada davant els membres de la mesa i dipositarà el sobre menut dins de l’urna, i tot seguit es barrejaran els diferents vots abans d’obrir l’urna per a l’escrutini.

13. En concloure la votació, la mesa electoral procedirà, en la mateixa sessió del Consell, a l’escrutini, que tindrà caràcter públic.

14. Resultarà elegida o elegit la candidata o el candidat que obtinga el major nombre de vots. Els casos d’empat es resoldràn a favor de la candidata o del candidat de major categoria en els cosos docents universitaris i, si persisteix la igualtat, a favor del de més antiguitat com a personal docent i investigador doctor en la Universitat d’Alacant en el cos corresponent.

15. Si no s’hi presentara cap candidata o candidat, la directora o director cessant o qui n’exercisca les funcions continuarà exercint-les. En este cas, s’efectuarà una nova convocatòria per a l’elecció de directora o director en el termini màxim d’un mes.

Article 18. Mandat, remoció, nomenament i cessament.

1. El mandat de la directora o director serà de dos anys i es podrà reelegir una sola vegada de forma consecutiva

2. La directora o el director de l'institut podrà ser remogut pel Consell d'Institut. La moció de censura haurà de ser presentada, almenys, per una cinquena part dels membres del Consell, requerint per a la seua aprovació el vot favorable de la majoria absoluta dels membres que el componen. Seran aplicable en aquests casos les previsions contemplades en l'article 83 de l'Estatut de la Universitat d'Alacant.

3. El nomenament i el cessament de la directora o director, d'acord amb les propostes del Consell d'Institut, corresponen a la Rectora o Rector.

SECCIÓ 2ª: SECRETARIA O SECRETARI DE L'INSTITUT UNIVERSITARI D’INVESTIGACIÓ

Article 19. Nomenament, substitució i cessament

1. La secretària o secretari serà nomenat per la rectora o rector, a proposta de la directora o director de l'institut, entre el personal docent i investigador doctor integrant de l'Institut Universitari d’investigació.

2. En cas de vacant, absència o malaltia, la secretària o secretari serà substituït per el personal docent i investigador de menor edat del Consell d'Institut.

3. La secretària o secretari cessarà en el seu càrrec a petició pròpia, a proposta de la directora o director o quan concloga el mandat d'aquest. En aquest últim supòsit, continuarà en el seu càrrec interinament en tant no es produïsca el nomenament de nova o nou directora o director.

Article 20. Funcions

A la secretària o secretari correspon l'elaboració i custòdia de les actes i documents oficials de l'Institut, la col·laboració en la coordinació de la gestió del mateix, donar fe dels acords del Consell, i si escau de la Comissió Permanent, i quantes funcions puguen ser-li encomanades per la directora o director.

TÍTOL II: MITJANS MATERIALS I HUMANS, PLA D’INVESTIGACIÓ I DOCÈNCIA

Article 21. Pla d’investigació i docència

L'Institut Universitari d’investigació elaborarà anualment un pla d’investigació i docència que, proposat pel seu Consell, s'elevarà al Consell de Govern de la Universitat per a la seua aprovació.

Article 22. Mitjans materials

1. El pressupost propi de l'Institut li serà assignat directament pel Consell de Govern i serà gestionat d'acord amb el previst en el títol V de l'Estatut de la Universitat d'Alacant, així com en la normativa de gestió pressupostària pròpia de la Universitat.

2. En aquest pressupost es consignaran, a més d'aquells ingressos directes de la Universitat, els que procedisquen de contractes, subvencions o altres ingressos específics del personal docent i investigador de l'Institut, en els termes que establisca la Universitat.

3. La distribució dels espais i mitjans materials que dispose, si escau, l'Institut entre els seus membres haurà de dur-se a terme atenent a la seua respectiva activitat docent i investigadora.

Article 23. Gestió pressupostària

1. Correspon al Consell d'Institut aprovar la distribució de la proposta del pressupost de l'Institut, així com la liquidació de comptes del mateix.

2. El pressupost serà gestionat d'acord amb el previst en l'Estatut de la Universitat d'Alacant, així com en la normativa de gestió pressupostària pròpia de la Universitat.

3. La directora o director de l'institut informarà, almenys semestralment, al Consell d'Institut de l'estat d'execució del pressupost de l'Institut.

TÍTOL III: REFORMA DEL REGLAMENT

Article 24. Reforma del Reglament

1. El present Reglament podrà reformar-se a proposta de la directora o director de l'institut o d'un terç dels membres del Consell d'Institut.

2. L'aprovació de la proposta de reforma del Reglament requerirà un quòrum qualificat de la majoria absoluta dels membres del Consell d'Institut.

3. Una vegada aprovada, la proposta de reforma del Reglament serà elevada al Consell de Govern.

DISPOSICIÓ DEROGATÒRIA

Amb l’aprovació d’este Reglament, es deroga l’anterior Reglament aprovat en el Consell de Govern de 16 de desembre de 2014.

DISPOSICIÓ FINAL

Única. Entrada en vigor:

Una vegada aprovat pel Consell de Govern, aquest Reglament entrarà en vigor l'endemà de la seua publicació en el Butlletí Oficial de la Universitat d'Alacant





[Carretera Sant Vicent del Raspeig s/n  
03179 Sant Vicent del Raspeig - Alacant  
 Tel. 80 328 4846 - Fax 04 121 1012](https://www.google.es/maps/@78.178454,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12216&trk=tyah&trkInfo=tarId%3H1442391304290%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)